Mark Vuorinen

Mark Vuorinen on kanadalainen kuoronjohtaja. Hän syntyi Thunder Bayssa suomalaisen luterilaisen papin ja saskatchewanilaisen äidin poikana. Hän opiskeli muun muassa Toronton yliopistossa (2007–14), josta hän sai musiikin tohtorin arvonsa. Hän toimi johtavan varhaista musiikkia esittävän kokoonpanon, Toronton kamarikuoron musiikillisena johtajana heinäkuusta 2008 kesäkuuhun 2013.

Vuorinen on johtanut monien säveltäjien teosten kantaesityksiä ja Kanadan-ensiesityksiä. Näiden joukossa on ollut John Burgen, Timothy Corlisin, Robinson McClellanin, Tawnie Olsonin, Jonathon Doven ja James Whitbournin teoksia. Vuorinen on naimisissa Natasha Campbellin kanssa ja asuu Kitchenerissä, Ontariossa.

Lähteet 

Kanadalaiset kuoronjohtajat
Elävät henkilöt
Syntymävuosi puuttuu